Tá na sióga ag tabhairt cuireadh dúinn cuairt a thabhairt ar an domhan draíochtach atá thart timpeall orainn ar fad: an domhan nádúrtha. Bíodh sé i measc na mbláthanna, ar bharr na gcrann, faoi scáth na lánghealaí nó faoin tonn, tá comhluadar ceolmhar sí ag fanacht leat agus ag súil le véarsaí draíochtacha a roinnt leat!
Cnuasach amhrán nuachumtha do pháistí leis an amhránaí Feirsteach, Gráinne Holland. Is í a chum na hamhráin uilig idir fhocail agus cheol. Tá an leabhar maisithe go gleoite ag Mr Ando (Andrew Whitson).
Is í Gráinne a chanann na hamhráin ar an CD a théann leis an leabhar agus is iad na ceoltóirí tionlacain Seán Óg Graham, Brian Finnegan agus Niamh Dunne. Seán Óg Graham a léirigh.